 Madaxweyne Siilaanyo ayaa dhinaciisa xalay warsaxaafadeed uu soo saaaray afhayeenkiisu waxaa uu kaga hadlay dhacdadan naxdinta leh, waxaana warsaxaafadeedkaas lagu yidhi Madaxweynaha Jamhuuriyadda Somaliland, Mudane, Axmed Maxamed Silaanyo Isagoo ku hadlaya magaciisa, ka dawladda iyo ka shacbiga Somaliland waxa uu tacsi u dirayaa, qoyskii, eheladii, qaraabadii, asxaabtii iyo shacbiga Somaliland ee ay ka baxeen caruurtii galinkii dambe ee habeen hore 24-09-2017 dabkii ka qarxay Xaafadda Ibrahim Koodbuur ee Hargeysa ku naf waayey kuwaasi oo ahaa afar caruur ahi, halka ay Hooyadii dhashayna dabkaa ku dhaawacan tahay. 